Material Design
Material Design (kod nomi Quantum Paper) 2014-yilda Google tomonidan ishlab chiqilgan dizayn tilidir. Google Now`da ilk bor eʼlon qiligan „kartalar“dan farqli oʻlaroq, Material Design koʻproq gridga asoslangan maketlar, sezgir animatsiyalar va oʻtishlar, toʻldirish va chuqurlik, yorugʻlik va soyalar kabi effektlardan foydalanadi. Google Material Design haqida 2014-yil 25-iyun kuni 2014-yilgi Google I/O konferensiyasida eʼlon qildi. Materiallar dizayni veb-saytlar va ilovalarni loyihalash va yaratish uchun standartdir. Bu eski, foydalanuvchilarga mos kelmaydigan va tartibsiz dizayn uslublariga yechim sifatida qaraldi va uning maqsadi veb-dizaynga tartib va birlikni olib kelish boʻldi. Yaratilganidan beri Internetning koʻrinishi juda koʻp oʻzgarishlarga uchradi. 1990-yillarda va 2000-yillarning boshlarida yovvoyi Gʻarb dizayni sifatida boshlangan narsa oxir-oqibat sodda, toza va bashorat qilinadigan veb-saytlarga yoʻl ochdi. Keyin smartfonlar kurashga kirishgani sabab katta oʻzgarishlar kerak edi. Natijada, Google dizayn tizimi va tili — Material Design tufayli ilovalar va veb-saytlar seysmik oʻzgarishlarga duch keldi. Dastlab 2014-yilda joriy etilgan ushbu tarmoqqa asoslangan dizayn tizimi qabul qilindi, olovdek tez tarqaldi va keyin yangi davrni ochib berdi. Material Designʼning asosiy maqsadi — yaxshi dizayn tamoyillarini texnik va ilmiy innovatsiyalar bilan birlashtirgan yangi vizual tilni yaratish. Dizayner Matías Duarte, „haqiqiy qogʻozdan farqli oʻlaroq, bizning raqamli materialimiz kengayishi va aqlli ravishda isloh qilinishi mumkin. Materialning jismoniy yuzalari va qirralari bor. Choklar va soyalar teginishingiz mumkin boʻlgan narsalar haqida maʼno beradi“, deb tushuntirdi. Google taʼkidlashicha, ularning yangi dizayn tili qogʻoz va siyohga asoslangan, ammo unda ishlash ilgʻor texnologiyalar asosida amalga oshiriladi. 2018-yilda Google dizaynerlarga turli xil geometriya, ranglar va tipografiya bilan moslashtirilgan „mavzular“ yaratishda koʻproq moslashuvchanlikni taʼminlashga qaratilgan holda tilni yangilash haqida batafsil maʼlumot berdi. 2021-yilda „Material You“ deb nomlangan dizayn tilining keyingi evolyutsiyasi taqdim etildi.